રાજયના વાહન-વ્યવહાર વિભાગ દ્વારા એસ.ટી.બસ સેવાને વધારે સધ્ધર બનાવવાની કવાયત હાથ ધરવામાં આવી છે. જે અંતર્ગત લાખો કિલોમીટર ફરી ગયેલી એસ.ટી.બસોને બદલવામાં પણ આવી રહી છે. જો કે હવે નવી બસોની ખરીદી કરવા માટે વાહન-વ્યવહાર વિભાગ દ્વારા નવતર પ્રયોગ કરવામાં આવી રહ્યો છે. રાજ્યના વાહન-વ્યવહાર પ્રધાન વલ્લભ કાકડીયાના જણાવ્યા પ્રમાણે જે રુટ પર જેવા પ્રકારની એસ.ટી.બસની માંગણી હશે તેવી જ એસ.ટી.બસ દોડશે. અને તે અંતર્ગત 2600 જેટલી નવી એસ.ટી.બસની ખરીદી કરવામાં આવશે.